রাত ৯:৫৫ | রবিবার | ৩১শে মে, ২০২০ ইং | ১৭ই জ্যৈষ্ঠ, ১৪২৭ বঙ্গাব্দ
কেন আমরা নৌকায় ভোট দিব- গফরগাঁওয়ে বীর মুক্তিযোদ্ধার কন্যা ডা: পিয়া
নিউজ ডেস্ক |	বিভাগ : উন্নয়ন খবর, জনমত জরিপ, জাতীয়, জেলার খবর, মতামত, ময়মনসিংহ বিভাগ, রাজনীতি, স্বাস্থ্য | প্রকাশের তারিখ : ডিসেম্বর, ৯, ২০১৮, ১০:৫২ পূর্বাহ্ণ | নিউজটি পড়া হয়েছে : 2390 বার
পিতা এবং বড় ভাইয়ের পরিচয়ে আমি গর্বিত। আমি বীর মুক্তিযোদ্ধা আলহাজ অধ্যক্ষ মতিউর রহমান ও ময়মনসিংহ মহানগর আওয়ামী লীগ সাধারণ সম্পাদক মোহিত উর রহমান শান্ত’র ছোট বোন। আজ আমি গফরগাঁওয়ে এসেছি আমার আরেক ভাই ফাহমী গোলন্দাজ বাবেল এর জন্য নৌকায় পক্ষে ভোট চাইতে। বক্তব্যের শুরুতে স্থানীয় রাজনীতিকদের সম্মান প্রদর্শন করে ডা: ফাতেমা তুজ জোহুরা পিয়া নিজের যুক্তি তুলে ধরে বলেন, কেন আমরা নৌকা মার্কায় ভোট দিব। ৪৭ পরবর্তী সময়ে নৌকা মার্কায় ভোট না দিলে দেশের অবস্থান কোথায় থাকতো তার প্রার্থক্য খন্ডন করেন। এসময় পুরো সমাবেশস্থল ছিল পিন পতন নিরবতায় স্রোতামুগ্ধ।
জন্মগতভাবেই আওয়ামী লীগ পরিবারে বেড়ে উঠা আত্মপ্রত্যয়ী,সুশিক্ষিত ফাতেম তুজ জোহরা পিয়া পেশায় একজন ডাক্তার। তিনি বর্তমানে নিজ পেশায় দক্ষতা অর্জনে অস্ট্রেলিয়ায় গণস্বাস্থ্য নিয়ে পড়াশোনা করছেন। ৯ ডিসেম্বর ময়মনসিংহ গফরগাঁও উপজেলা আওয়ামী লীগের বর্ধিত সভায় বক্তব্য রাখেন ডা: পিয়া।
ডা: ফাতেমা তুজ জোহরা পিয়া বলেন, নৌকার কান্ডারি প্রধানমন্ত্রী জননেত্রী শেখ হাসিনা যদি উন্নয়ন উপহার দিয়ে থাকেন। যদি সে উন্নয়ন আপনাদের কাজে লেগে থাকে, তবেই নৌকায় ভোট দিবেন।
তিনি দলমত নির্বিশেষে সকলকে আয়নার সামনে একটিবার দাড়িয়ে নিজের প্রতি প্রশ্ন করে সিদ্ধান্তটি নিতে অনুরোধ করেন।
তিনি প্রশ্ন তুলে বলেন, ৪৭ বছরের স্বাধীনতায় শেষ ১০ বছরে বাংলাদেশ কোথায় এসে দাড়িয়েছে এ প্রশ্নের উত্তরই আমাকে নৌকার জন্য ভোট চাইতে আত্মবিশ্বাসি করে। আমি বিশ্বাস করি দেশের উন্নয়নকামি জনগনেরও আমার মতই নিজেকে দেখার চোখ রয়েছে। বর্তমান সময়ে আমরা সকলেই সচেতন। আমি এ উন্নয়ন ধারাকে এগিয়ে নিতে চাই। জনগণও চায় বলে আমি বিশ্বাস করি।
ডা: পিয়া বলেন, প্রেট্রোল বোমা বলতে আমরা এ প্রজন্ম বিএনপিকে বুঝি, বিএনপি জামায়াতের আগুন সন্ত্রাসকে চিনি। ২০০১ থেকে ২০০৯ সালে বিএনপি জামায়াত দেশে নির্যাতনের নজির সৃষ্টি করেছে। আমার ৬৫ বছরের পিতা বীর মুক্তিযোদ্ধা আলহাজ অধ্যক্ষ মতিউর রহমানকে ধরে নিয়ে রিমান্ডে নির্যাতন করেছে। আমার বড় ভাই মোহিত উর রহমান শান্তর মতো আওয়ামী লীগ পরিবারের প্রতিটি কর্মীকে অকথ্য নির্যাতন করেছে। হত্যা করেছে অনেক আওয়ামী লীগ নেতাকর্মীকে।
তিনি বলেন, রগকাটা, জবাই করা, আগুনে পুড়িয়ে মারা সেই দলটি যদি কোনভাবে আবার ক্ষমতায় আসে। যদি এরেকবার দেশে আরেকটি আওয়ামী লীগারকে হত্যা করা হয়, অথবা সাধারণ একজন জনগণকেও আগুনে পুড়িয়ে মারা হয়। তবে এর জন্য আমি, আপনি, আমরা সকলেই দায়ি থাকবো। কারণ আমাদের একটি ভোটের ভূল সিদ্ধান্ত দেশকে ফের ২০০১ এ নিয়ে যেতে পারে। এর দায়বদ্ধতা থেকে আমি আপনি আমরা কেউই মুক্তি পাবো না।
তিনি গফরগাঁয়ের কিংবদন্তি নেতা মরহুম আলতাফ হোসেন গোলন্দাজ ও বিজয়ের মাসে সকল শহীদদের প্রতি শ্রদ্ধা জানিয়ে জনপ্রিয় এমপি ফাহমী গোলন্দাজ বাবেল এর জন্য নৌকার পক্ষে ভোট প্রার্থনা করেন।
বর্ধিত সভায় সভাপতিত্ব করেন গফরগাঁও উপজেলা আওয়ামী লীগ আহবায়ক জাতীয় সংসদ সদস্য ফাহমী গোলন্দাজ বাবেল। উপজেলা আওয়ামী লীগ যুগ্ম আহবায়ক ও উপজেলা চেয়ারম্যান আশরাফ উদ্দিন বাদলের সঞ্চালনায় বর্ধিত সভায় বক্তব্য রাখেন জেলা আওয়ামী লীগ সাধারণ সম্পাদক এড. মোয়াজ্জেম হোসেন বাবুল, জেলা আওয়ামী লীগ যুব ও ক্রীড়া বিষয়ক সম্পাদক রেজাউল হাসান বাবু, গফরগাঁও পৌরসভার মেয়র ইকবাল হোসেন সুমন, ১৫ ইউনিয়ন চেয়ারম্যানবৃন্দসহ উপজেলা আওয়ামী লীগ সম্মানিত সদস্যবৃন্দ প্রমুখ।
নিউজ ডেস্ক | উন্নয়ন খবর, জনমত জরিপ, জাতীয়, জেলার খবর, মতামত, ময়মনসিংহ বিভাগ, রাজনীতি, স্বাস্থ্য | তারিখ : ডিসেম্বর, ৯, ২০১৮, ১০:৫২ পূর্বাহ্ণ | নিউজটি পড়া হয়েছে : 2391 বার